માનવમિત્ર, નવી દિલ્હી : બીજેપીનાં ચાર વર્ષ પૂર્ણ થયાની સાથે સાથે તેમના પર મોંઘવારીને લઇને કઇ જ ન કરી શકવાની ઇચ્છા શક્તિને દેશની સમગ્ર જનતાએ જોઇ છે. સવાલ નોટબંદીનો આવે કે જીએસટીનો મોદી સરકાર દરેક વખતે જનતા પાસેથી થોડો સમય માંગી વાતને ટાંળતી આવી છે. જો કે હવે તેમના પર આકરા પ્રહારો કરવામાં જનતા ડર્યા વિના સામે આવી રહી છે. મોદી સરકારની ટીકા કરવામાં કોંગ્રેસ અધ્યક્ષ રાહુલ ગાંધી પણ આગળ દેખાઇ રહ્યા છે. આવતી કાલે એટલે કે 29 એપ્રિલનાં રોજ દિલ્લીનાં રામલીલા મેદાનમાં આયોજીત જન-આક્રોશ રેલીમાં તે લોકોને જોડાવવાની સાથે કહે છે કે, ચાર વર્ષનાં શાસનમાં મોદી સરકાર રોજગારી આપવામાં તદ્દન ફેલ રહી છે, આ ચાર વર્ષમાં એકપણ વાયદાઓ મોદી સરકાર પૂરો કરી શકી નથી, આ નિરાશાથી ફેલાયેલ આક્રોશને પ્રકટ કરવા કાલે સવારે 9:30 કલાકે રામલીલા મેદાનમાં જન-આક્રોશ રેલીમાં જોડાવો.